CELEX: 62014TN0671
Language: et
Date: 2014-09-19 00:00:00
Title: Kohtuasi T-671/14: 19. septembril 2014 esitatud hagi – Bayerische Motoren Werke versus komisjon

8.12.2014   
            
            
               ET
            
            
               Euroopa Liidu Teataja
            
            
               C 439/30
            
         19. septembril 2014 esitatud hagi – Bayerische Motoren Werke versus komisjon
   (Kohtuasi T-671/14)
   (2014/C 439/41)
   Kohtumenetluse keel: saksa
   
      Pooled
   
   
      Hageja: Bayerische Motoren Werke AG (München, Saksamaa) (esindajad: advokaadid M. Rosenthal, G. Drauz ja M. Schütte)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada ELTL artikli 263 neljanda lõigu kohaselt 9. juuli 2014. aasta otsus asjas SA.32009 (2011/C) osas, milles selles tunnistatakse taotletud abist summas 4 5 2 57  273 eurot 17 miljonit eurot ületav summa (2 8 2 57  273 eurot) siseturuga kokkusobimatuks;
            
         
               —
            
            
               teise võimalusena: tühistada ELTL artikli 263 neljanda lõigu kohaselt 9. juuli 2014. aasta otsus asjas SA.32009 (2011/C) osas, milles selles tunnistatakse siseturuga kokkusobimatuks 22,5 miljonit eurot, millest määruse (EÜ) nr 800/2008 (1) artikli 6 lõike 2 kohaselt ei tule teatada;
            
         
               —
            
            
               mõista Üldkohtu kodukorra artikli 87 kohaselt kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja järgmised väited.
   
               1.
            
            
               Esimene väide, et rikutud on ELTL artikli 108 lõiget 3
               
                           —
                        
                        
                           Hageja väidab, et kostja on rikkunud ELTL artikli 108 lõiget 3, sest ta on rikkunud hoolsa ja erapooletu hindamise kohustust ning on seetõttu ilmselgelt jõudnud valele järeldusele, et suurte investeerimisprojektide põhjalikuks hindamiseks on teatamine täies ulatuses kohaldatav.
                        
                     
                           —
                        
                        
                           Lisaks väidab hageja, et hageja turupositsiooni õigel hindamisel ei oleks põhjalikku hindamist ette võetud. Hindamise teostamine ilma turupositsiooni eelneva kindlaksmääramiseta ja sellest tulenev hageja ebavõrdne kohtlemine kujutab endast ilmselget hindamisviga.
                        
                     
         
               2.
            
            
               Teine väide, et rikutud on ELTL artikli 107 lõike 3 punkti c
               
                           —
                        
                        
                           Hageja väidab ka, et kostja on rikkunud ELTL artikli 107 lõike 3 punkti c, kuna ta on ilmselgelt valesti piiranud ergutavat mõju ja abi asjakohasust asukohtadest München ja Leipzig tuleneva eelnevalt hinnatud lisakulude summaga 17 miljonit eurot.
                        
                     
                           —
                        
                        
                           Seoses sellega väidab hageja, et sellest lisakulude summast lähtuv põhjaliku hindamise automaatsus kujutab endast ilmselget kostja hindamisviga, mis lõpuks takistas õiguspärast kaalutlusõiguse teostamist eelkõige asjakohasuse ja abi mõju hindamisel.
                        
                     
         
               3.
            
            
               Kolmas väide, et rikutud on ELTL artikli 108 lõiget 3 ja määrust nr 800/2008
               
                           —
                        
                        
                           Kolmanda võimalusena väidab hageja, et kostja on rikkunud ELTL artikli 108 lõiget 3 ja määrust nr 800/2008, kuna ta ilmselgelt vääralt keelas Saksamaa Liitvabariigil andmast hagejale investeerimistoetuste seaduse heakskiidetud abisätete alusel abi sellises suuruses, mis jääb allapoole 22,5 miljonit eurot, alates millest tuleb abist teatada.
                        
                     
                           —
                        
                        
                           See abi suuruse piiramine allpool teatamiskohustuse piirmäära kujutab endast hageja arvates ilmselget hindamisviga, mille tõttu ületas kostja oma pädevust ja diskrimineeris hagejat õigusvastaselt võrreldes teiste toetuse saajatega, kes said teatamiskohustusega mitte hõlmatud 22,5 miljonit eurot.
                        
                     
         
      (1)  Komisjoni 6. augusti 2008. aasta määrus (EÜ) nr 800/2008 EÜ asutamislepingu artiklite 87 ja 88 kohaldamise kohta, millega teatavat liiki abi tunnistatakse ühisturuga kokkusobivaks (üldine grupierandi määrus) (ELT L 214, lk 3).